Diari Oficial de la Generalitat Valenciana


Sumari del DOGV 7836, del 25-07-2016 (2016/5310)

Notificació de la sentència dictada en el procediment de mesures de fills extramatrimonials número 1635/2014.
-------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5310


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de mesures de fills extramatrimonials número 1635/2014. [2016/5310]  
Procediment: família, guarda, custòdia i aliments de fill menor no matrimonial no consensuat 001635/2014.  
Lletrat de l'Administració de Justícia: Francisco Javier García Navarro.  
Part demandant: Iratche Santamaría Asasi.  
Part demandada: José Joaquín Olivas García.  
Sobre: família, guarda, custòdia i aliments de fill menor no matrimonial no consensuat.  
En el judici a què es fa referència s'ha dictat la resolució que, literalment, és com segueix:  
  
«Dispositiva  
Estime parcialment la demanda de mesures de fills extramatrimonials contenciosa interposada per Iratche Santamaría Isasi, representada per la procuradora la senyora Moreno Saura, contra contra José Joaquín Olivas García, i adopte les següents mesures respecte als fills menors d'edat, L. i J. O. S.:  
1. Els fills menors, sotmesos a la pàtria potestat d'ambdós progenitors, quedaran sota la guarda i custòdia de la mare. Cada progenitor ha de mantindre informat l'altre sobre l'evolució escolar, social i sanitària de la filla, sempre que el progenitor no la puga obtindre per ell mateix, i els professionals que s'ocupen dels menors estan obligats a subministrar, tant al pare com a la mare, qualsevol informació que els sol·liciten sobre el seu fill, atés que ambdós són titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostrara la seua oposició en els 10 dies naturals següents a la notificació fefaent) o comptar amb l'autorització judicial prèvia per als canvis de residència que, a causa de la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica i, en general, qualsevol alteració que afecte de manera important la vida dels menors.  
  
2. Es fixa com a règim de visites a favor del pare:  
Caps de setmana alterns, des del divendres a l'eixida del col·legi i institut, sobre les 18.00 hores, fins al diumenge a les 20.00 hores, i la meitat de les vacances de Nadal, Setmana Santa i estiu. En cas de discrepància, el pare triarà els períodes els anys parells i la mare els senars, si bé ateses les circumstàncies i l'edat d'L. es tindrà en consideració sempre que siga possible la seua opinió.  
3. S'assenyala la quantitat de tres-cents (300) euros com a pensió per aliments a favor dels dos fills menors, quantitat que el demandat ingressarà els primers cinc dies de cada mes en el compte assenyalat per l'actora i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, els llibres i el material escolar o la roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual, a més d'entendre's per aliments l'imprescindible per a la manutenció, habitació, vestit i assistència mèdica de l'alimentista, aquestes comprenen també l'educació i la instrucció de l'alimentista.  
  
Pel que fa a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 % les que es realitzen de comú acord entre els progenitors, sent-ne assumit el pagament, en cas contrari, per aquell que haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entendrà que l'altre consent en la realització de la despesa quan, notificada la intenció de realitzar-la i el seu import, amb els documents corresponents, per qualsevol mitjà fefaent, deixara transcórrer el termini de 10 dies sense mostrar-hi oposició. En cas de discrepància entre les parts sobre la procedència de la despesa, s'haurà de sotmetre a la decisió judicial. Només les de caràcter urgent i necessàries es poden realitzar sense el consentiment o autorització judicial previs.  
  
4. No pertoca atribuir l'ús de l'habitatge familiar a la mare.  
5. No s'aprecien motius per a imposar les costes processals a cap dels litigants.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació, mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptadors des de l'endemà de la notificació. L'apel·lant ha d'exposar les al·legacions en què basa la impugnació, a més d'esmentar la resolució contra la qual s'apel·la i els pronunciaments que s'impugnen (art. 458 LECn). D'acord amb la disposició addicional 15a de la Llei Orgànica del Poder Judicial (LO 1/2009, que modifica la LO 6/1985), la part que interpose un recurs contra aquesta resolució haurà de constituir, com a requisit indispensable per a la tramitació, un dipòsit de 50 euros en el compte de dipòsits i consignacions d'aquest jutjat. Queden eximits de la constitució del dipòsit per a recórrer els qui tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).  
  
Incloeu-ne l'original al llibre de sentències i poseu un testimoniatge d'aquesta resolució en les actuacions.  
Aquesta és la meua sentència, jutjant d'acord amb el dret, que pronuncie, mane i firme.  
Publicació. L'estenc jo, el lletrat de l'Administració de Justícia, per a fer constar que a continuació es publica la sentència dictada mitjançant la notificació a les parts. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a portar a efecte la diligència de notificació a José Joaquín Olivas García.  
  
  
Elx, 5 de juliol de 2016.- El lletrat de l'Administració de Justícia: Francisco Javier García Navarro.